จงสรุปบทความเรื่อง "CopyTrade อาชีพใหม่ในยุคฟินเทค" ให้ด้วยค่ะ
ปัจจุบันมีอาชีพแปลกๆ ใหม่ๆ เกิดขึ้นจำนวนมาก ตามกระแสของเทคโนโลยี อย่างเช่นถ้าเป็นสมัยก่อนเราจะไม่มีทางคิดว่าคนเล่นเกมส์จะสามารถเป็นอาชีพได้ แต่ปัจจุบันเราก็มีนักกีฬา E-Sport ที่เล่นเกมส์เป็นอาชีพแล้ว และในยุคที่ฟินเทคกำลังมาแรง อนาคตกำลังจะมีอาชีพใหม่เกิดขึ้นก็เป็นได้นั่นคือการเป็น CopyTrade พูดง่ายๆก็คือ อาชีพเทรดหุ้น แล้วมีคน Follow ตามก็สามารถรับส่วนแบ่งกำไรจากผู้ที่สมัครติดตามเราได้ด้วยนั่นเอง!! จริงแล้ว CopyTrade ไม่ใช่เรื่องใหม่ เพราะฟินเทคของต่างประเทศอย่าง eToro เขาทำมานานแล้ว และมีคนไทยบางคนก็ไปเป็น Master ให้คนอื่นกดติดตามแล้วเช่นกัน อธิบายรูปแบบการรับรายได้ของคนที่เป็น Master ก่อน คนพวกนี้จะมีรายได้สองสามทางคือ กำไรที่เกิดขึ้นจากการที่เขาเทรดสินค้าการลงทุนด้วยตัวเอง ไม่ว่าจะเป็นหุ้น อนุพันธ์ สินค้าโภคภัณฑ์ ฯลฯ แต่สินค้าที่นิยมใช้เป็น CopyTrade มากที่สุดก็คือ FOREX เนื่องจากเป็นสินค้าที่ผู้คนนิยมเทรดกันทั่วโลกและมีสภาพคล่องสูง หาก Master คนใดที่มี Performance การเทรดที่ดี ก็จะมีคนกดติดตาม คนๆ นั้นก็จะได้ส่วนแบ่งทันที จากนั้นผู้ที่เป็น Follow ก็จะต้องยินยอมให้เจ้าของแพลตฟอร์มหรือโบรกเกอร์ (ที่ดังๆก็มี eToro, MT4) เทรดแทนเราให้อัตโนมัติ พูดง่ายๆ ก็คือ Master ที่เราติดตามเทรดอะไร ระบบก็จะเทรดตามด้วยทันที หากสามารถทำกำไรได้เราจะต้องหักส่วนแบ่งกำไรที่เกิดขึ้นให้กับคนเป็น Master ด้วย (แน่นอนว่าหากขาดทุนก็ต้องขาดทุนตามไปด้วย) ที่บอกว่า CopyTrade มีโอกาสจะเป็นอาชีพใหม่ในยุคฟินเทคได้ เพราะล่าสุดทางตลาดอนุพันธ์แห่งประเทศไทย หรือ TFEX กำลังอนุญาตให้โบรกเกอร์ที่มีใบอนุญาตซื้อขายตราสารอนุพันธ์สามารถให้ลูกค้าส่งคำสั่งซื้อขาย TFEX ผ่านแพลตฟอร์มที่เรียกว่า MT4 ได้แล้ว ซึ่งแพลตฟอร์มดังกล่าวเป็นที่นิยมในต่างประเทศ เพราะสามารถเทรดสินค้าต่างๆได้ทั่วโลก (รวมถึงหุ้นและอนุพันธ์ไทยในเร็วๆนี้) ซึ่ง MT4 สามารถรองรับฟังก์ชั่นใหม่ๆอย่างการเขียนระบบเทรดอัตโนมัติของตัวเอง (EA) รวมไปถึง CopyTrade ที่เราพูดถึงอีกด้วย ผู้ใหญ่ในวงการโบรกเกอร์เล่าให้ฟังว่า ภายในไม่เกินกลางปีนี้การเทรด TFEX ผ่านแพลตฟอร์ม MT4 น่าจะสามารถให้บริการได้อย่างเต็มรูปแบบ ปัจจุบันได้มีบริษัทหลักทรัพย์บางแห่งเริ่ม Soft Launch ออกมาบ้างแล้ว และเตรียมที่จะให้ความรู้ในด้านการเขียนระบบเทรดอัตโนมัติหรือ EA ให้เป็นที่แพร่หลายมากยิ่งขึ้น เท่ากับว่าต่อไปเราจะสามารถออกแบบระบบเทรด TFEX เพื่อใช้เทรดเองหรือจะทำเป็นอาชีพเพื่อจำหน่ายต่อก็เป็นไปได้ โดยกฎเกณฑ์เบื้องต้นผู้สร้างระบบจะต้องส่งชุดคำสั่งให้ทางตลาดอนุพันธ์ตรวจสอบก่อนว่าจะไม่เข้าไปสร้างความปั่นป่วนให้กับตลาด ส่วนรูปแบบ CopyTrade ก็อยู่ในการพิจารณาของตลาดอนุพันธ์ด้วยเช่นกัน แม้จะใช้เวลานานกว่า แต่จากแนวโน้มแล้วน่าจะเปิดกว้างให้เกิดขึ้นในประเทศไทยได้ โดยเริ่มจาก TFEX จากนั้นก็จะขยายไปสู่การ CopyTrade ในหุ้นกลุ่ม SET100 ได้ในอนาคต สาเหตุที่เริ่มจากตลาดอนุพันธ์ก่อนเพราะเป็นสินค้าที่มีวอลลุ่มซื้อขายจำนวนมาก โอกาสที่จะมี “เจ้ามือ” มาควบคุมตลาดไม่สามารถทำได้ง่ายนัก ส่วนหุ้น SET100 ก็อยู่ในข่ายแบบเดียวกัน สำหรับเทรดเดอร์คนใดที่คิดว่าตัวเองมีความสามารถพอ การเป็น CopyTrade น่าจะเป็นอาชีพที่สามารถสร้างรายได้ให้กับตัวเองได้ในยุคที่ฟินเทคกำลังขยายตัว และอนาคตเชื่อว่าจะมีอาชีพหรือช่องทางสร้างรายได้ใหม่ๆให้กับเทรดเดอร์ในตลาดหุ้นมากขึ้นอีกแน่นอน
CopyTrade คือ อาชีพเทรดหุ้น แล้วมีคน Follow ตาม สามารถรับส่วนแบ่งกำไรจากผู้ติดตาม มันไม่ใช่เรื่องใหม่ เพราะฟินเทคต่างประเทศอย่าง eToro ทำมานานแล้ว และคนไทยไปเป็น Master ให้คนอื่นกดติดตามเช่นกัน คนที่เป็น Master จะมีรายได้คือ กำไรที่เกิดขึ้นจากการเทรดสินค้าการลงทุนด้วยตัวเอง นิยมใช้ FOREX เนื่องจากเป็นสินค้าที่นิยมเทรดกันทั่วโลกและมีสภาพคล่องสูง หาก Master คนใดมี Performance การเทรดที่ดี ก็จะมีคนกดติดตาม คนๆ นั้นก็จะได้ส่วนแบ่งทันที ผู้ที่เป็น Follow ต้องยินยอมให้โบรกเกอร์ เทรดแทนเราให้อัตโนมัติ
CopyTrade มีโอกาสเป็นอาชีพใหม่ในยุคฟินเทค เพราะตลาดอนุพันธ์แห่งประเทศไทย หรือ TFEX กำลังอนุญาตให้โบรกเกอร์ที่มีใบอนุญาตซื้อขายตราสารอนุพันธ์ สามารถให้ลูกค้าส่งคำสั่งซื้อขาย TFEX ผ่านแพลตฟอร์ม MT4 ได้แล้ว ซึ่งเป็นที่นิยมในต่างประเทศ เพราะสามารถเทรดสินค้าต่างๆ ได้ทั่วโลก รองรับฟังก์ชั่นการเขียนระบบเทรดอัตโนมัติของตัวเอง และ CopyTrade รูปแบบ CopyTrade อยู่ในการพิจารณาของตลาดอนุพันธ์ แม้จะใช้เวลานาน แต่จากแนวโน้มน่าจะเปิดกว้างให้เกิดขึ้นในประเทศไทยได้ เริ่มจาก TFEX แล้วขยายสู่การ CopyTrade ในหุ้นกลุ่ม SET100 ในอนาคต สาเหตุที่เริ่มจากตลาดอนุพันธ์เพราะเป็นสินค้าที่มีวอลลุ่มซื้อขายจำนวนมาก โอกาสที่เจ้ามือมาควบคุมตลาดไม่สามารถทำได้ง่าย
ความรู้ทางการเงิน,ข่าวเศรษฐกิจและการเงิน